[{"text_idx": "#000004", "text": "Neath: Investigation launched after man, 34, dies at recycling centre"}, {"text_idx": "#000006", "text": "Two dead in Pontypridd road traffic collision, police appeal for witnesses"}, {"text_idx": "#000007", "text": "Police launch appeal for information 22-year-old man stabbed in Cardiff"}, {"text_idx": "#000008", "text": "Nadhim Zahawi sacked by PM as Tory party chairman over tax affairs row"}, {"text_idx": "#000009", "text": "Flybe, previously Wales\u2019 busiest airline, ceases operations and appoints administrators"}, {"text_idx": "#000010", "text": "Newidiadau arfaethedig i ddeddfau poeni yn rhoi gobaith i ffermwyr"}, {"text_idx": "#000011", "text": "CLYWODD ffermwyr yng Nghymru, sy\u2019n rhwystredig gydag ymosodiadau cw\u0302n ar dda byw parhaus, y gallai newidiadau arfaethedig i\u2019r gyfraith helpu heddluoedd ledled Cymru a Lloegr i ddelio a\u0302 digwyddiadau o\u2019r fath yn fwy effeithiol ac atal perchnogion cw\u0302n anghyfrifol rhag achosi difrod gwerth miloedd o bunnoedd i\u2019r diwydiant da byw."}, {"text_idx": "#000013", "text": "\u201cMae\u2019r Ddeddf yn dyddio o ddechrau\u2019r 1950au pan oedd ffermio a phlismona yn cael eu hymarfer yn wahanol. Gall pob un ohonom gytuno bod y ddwy alwedigaeth wedi esblygu ers hynny ac nad yw\u2019r ddeddf yn adlewyrchu arferion modern. Er enghraifft yn 2021, nid yw\u2019r Ddeddf yn caniata\u0301u i\u2019r heddlu gael gafael ar DNA, nid yw\u2019n caniata\u0301u i ni erlyn perchnogion cw\u0302n sydd wedi ymosod ar Alpacaod a Lamaod, nid yw\u2019n caniata\u0301u i ni erlyn os digwyddodd yr ymosodiad ar dir sydd ddim yn dir amaethyddol, nid oes gennym yr opsiwn o orchmynion gwahardd. Os yw ci yn destun gorchymyn rheoli neu ddinistrio yn y llys, nid oes gan Ddeddf 1953 unrhyw bwerau i\u2019r llys gyfeirio atynt a\u2019u defnyddio. Rhaid i\u2019r llys hefyd fenthyg deddfau o hen weithred sifil Fictoraidd sef Deddf Cw\u0302n 1871, a gall hyn achosi dryswch i\u2019r Heddlu a\u2019r llys fel ei gilydd,\u201d meddai."}, {"text_idx": "#000014", "text": "Yn ei gyflwyniad tynnodd PC Dave Allen sylw at rai ystadegau dirdynnol. Cofnodwyd 449 achos o boeni da byw rhwng 1 Medi 2013 a 31 Awst 2017; cofnodwyd 648 achos o ladd da byw, anafwyd 376.52 o dda byw a arweiniodd at saethu\u2019r ci a oedd yn troseddu. Mewn 89% o\u2019r achosion o boeni da byw a gofnodwyd, nid oedd perchennog y ci yn bresennol ac roedd 5% o\u2019r achosion a gofnodwyd yn cael eu cyflawni gan berchnogion/cerddwyr a oedd yn troseddu dro ar o\u0302l tro."}, {"text_idx": "#000015", "text": "\u201cMae yna 3 math o ymosodiad ar dda byw \u2013 y dihangwr, y ci sydd oddi-ar ei dennyn, y ci sydd ddim o dan reolaeth agos, ond 99% o\u2019r amser perchnogion cw\u0302n anghyfrifol sydd ar fai nid y ci,\u201d meddai PC Allen."}, {"text_idx": "#000016", "text": "\u201cGall y canlyniadau i\u2019r ffermwr fod yn erchyll, gall effeithio ar golli llinell waed, effeithio ar stoc y flwyddyn nesaf yn enwedig pan fydd defaid yn cario w\u0302yn bach neu yn w\u0302yna; gall y straen achosi dafad i erthylu, a hynny\u2019n aml iawn ddyddiau lawer ar o\u0302l yr ymosodiad, ond fel heddwas yn system y llysoedd mae\u2019n rhaid i ni weithio gyda\u2019r senario tu hwnt i unrhyw amheuaeth resymol. Sut allwn ni brofi i lys bod y ddafad wedi colli ei oen 7 diwrnod yn ddiweddarach oherwydd ymosodiad gan gi. Ni allwn,\u201d ychwanegodd."}, {"text_idx": "#000017", "text": "Gan amlinellu problemau a chyfyngiadau\u2019r Ddeddf, ychwanegodd PC Allen mai dim ond stoc gyfyngedig sy\u2019n cael eu cynnwys o dan y ddeddf hon, gan fod Alpacaod, Lamaod a Chwningod sy\u2019n cael eu ffermio\u2019n fasnachol yn rhai enghreifftiau o dda byw sydd ddim yn cael eu cynnwys."}, {"text_idx": "#000018", "text": "Hefyd, ni all unrhyw berson a gafwyd yn euog o dan y ddeddf hon fod yn destun gorchymyn gwahardd i gadw ci a bydd y llys ond yn cyhoeddi gwarant i fynd i mewn i eiddo er mwyn adnabod ci ac nid i\u2019w feddiannu. Nid oes gan awdurdodau lleol unrhyw bw\u0302er i erlyn o dan y ddeddf hon ac nid oes gan y Ddeddf unrhyw bwerau dedfrydu ac mae\u2019n rhaid iddynt fenthyg pwerau o Ddeddf Cw\u0302n 1871."}, {"text_idx": "#000019", "text": "Felly mae adroddiad Gweithgor Poeni Da Byw\u2019r Heddlu a roddwyd gerbron y Senedd yn gofyn am newid diffiniadau a symud i ffwrdd o anifeiliaid rhestredig i ddull cyfunol, ehangu\u2019r diffiniad o dir amaethyddol a diffinio beth mae ci \u201cdan reolaeth agos\u201d yn ei olygu i osgoi dryswch."}, {"text_idx": "#000020", "text": "\u201cO ran pwerau, mae\u2019r adroddiad yn galw am bw\u0302er chwilio a meddiannu i\u2019r heddlu, y pw\u0302er i gael sampl DNA o gi o dan amheuaeth, i\u2019r Swyddfa Gartref wneud y drosedd yn gofnodadwy gan yr heddlu i gael y ffeithiau llawn ac annog hyfforddiant ac i achosion gael eu clywed yn llys y goron ac adolygiad o iawndal a dirwyon. Ac ar ben hynny, hoffem weld rhwymedigaeth gyfreithiol bod perchnogion cw\u0302n yn gorfod riportio ymosodiadau i\u2019r heddlu,\u201d ychwanegodd PC Allen."}, {"text_idx": "#000022", "text": "Gan dynnu sylw at y modd y mae Ti\u0302m Troseddau Gwledig Gogledd Cymru yn defnyddio technoleg i ymladd troseddau gwledig a chasglu tystiolaeth o ymosodiadau da byw, dywedodd Mr Taylor fod 10 fferm yn Nyfed-Powys ac wyth yng Ngogledd Cymru bellach wedi cael camera\u0302u bywyd gwyllt."}, {"text_idx": "#000023", "text": "Cyn bo hir bydd lluniau o\u2019r camera\u0302u yn cael eu darlledu\u2019n fyw ar-lein, gan ganiata\u0301u i bobl weld yr amddiffyniad maent yn ei ddarparu."}, {"text_idx": "#000024", "text": "Dywedodd Comisiynydd Heddlu a Throsedd Dyfed-Powys, Dafydd Llywelyn, sydd wedi gosod cyfeiriad strategol i\u2019r heddlu ddarparu cefnogaeth wledig debyg i\u2019r hyn a sefydlwyd yng Ngogledd Cymru, wrth y mynychwyr: \u201cY cam nesaf yn y broses honno, yw ein bod yn creu adnodd ledled Cymru gyfan gyda thi\u0302m ymroddedig. Rydym eisoes yn sgwrsio a\u0302 Llywodraeth Cymru, i geisio eu cefnogaeth a gobeithio rhywfaint o gefnogaeth ariannol hefyd i gael rhywun a all gydlynu\u2019r holl weithgaredd hwnnw ar draws pob un o\u2019r 4 heddlu yng Nghymru. Wrth ddysgu\u2019r gwersi o Ogledd Cymru a phrofiadau Dyfed-Powys dros y 4-5 mlynedd diwethaf, mae llawer o lobi\u0308o i\u2019w wneud gan bob un ohonom fel ein bod yn gweld newid yn y gyfraith, a hynny\u2019n gyflym.\u201d"}, {"text_idx": "#000025", "text": "Wrth siarad ar o\u0302l y digwyddiad, dywedodd Dirprwy Lywydd UAC, Ian Rickman: \u201cBydd y rhai sydd wedi profi a gweld digwyddiadau o\u2019r fath yn rhy gyfarwydd a\u0302\u2019r straen a\u2019r torcalon sy\u2019n dilyn a byddwn yn gwneud popeth o fewn ein gallu i gefnogi ein heddluoedd i gael newid yn y gyfraith. Y peth pwysicaf y gall unrhyw ffermwr ei wneud i helpu i gyflymu\u2019r broses yw riportio ymosodiadau da byw i\u2019r heddlu.\u201d"}, {"text_idx": "#000028", "text": "\u00a31.6m program underway at Oakwood to lay new track on Megafobia"}, {"text_idx": "#000031", "text": "Fact Checking Policy and Regulation"}]